Radio Rosestad is ’n Afrikaanse gemeenskapsradiostasie wat in 1994 gestig is en wat gebou is op ‘n Christelike lewens- en wêreldbeskouing. Die stasie, wat op 100.6 FM in Bloemfontein en omgewing uitsaai, fokus op die uitbouing van die Afrikaanse taal sowel as die kultuur, tradisies, belange en gemeenskapsbehoeftes van die Christen-Afrikaner.
Die pos van Hoofbestuurder by Radio Rosestad is tans vakant. Kandidate, wat die missie en visie van die radiostasie onderskryf en wat die nodige kwalifikasies, kundigheid en ervaring het (soos hieronder uiteengesit), sal vir hierdie pos oorweeg word:
• Passie vir die handhaaf en uitbou van Radio Rosestad se visie en missie
• Bestuurservaring in die uitsaaibedryf en kennis van radio (insluitende programme, musiek, advertensies, bemarking, promosies en tegniese aspekte).
• Leierskapsvaardighede en die vermoë om in spanverband te werk is ’n voorvereiste vir die pos
Radio Rosestad se beleidsdokumente is op aanvraag beskikbaar.